[{"text_idx": "#000013", "text": "Gerald De Windsor a\u2019r Dywysoges Nest"}, {"text_idx": "#000025", "text": "Adar sy\u2019n Ymweld dros y Gaeaf"}, {"text_idx": "#000026", "text": "Sir Benfro yn yr Oes Haearn"}, {"text_idx": "#000028", "text": "Codiad yn Lefel y Mo\u0302r"}, {"text_idx": "#000037", "text": "Mae digon o bethau i\u2019w gweld a\u2019u gwneud ar Benrhyn Tyddewi. Beth am ymweld a\u0302 rhai o\u2019r atyniadau lleol hyn?"}, {"text_idx": "#000038", "text": "Tarddiad yr enw wrth gwrs yw nawddsant Cymru, Dewi Sant, ac mae wedi bod yn gyrchfan i bererinion ers 1120 pan gafodd Dewi ei gydnabod yn swyddogol fel sant Catholig a daeth yr Eglwys Gadeiriol yn gyrchfan pererindod swyddogol. Er gwaethaf ei statws fel dinas, prin 2,000 o bobl sy\u2019n byw yno. Ewch am dro o Oriel y Parc i ganol hanesyddol y ddinas gyda\u2019i horielau celf, siopau anrhegion a chaffis hyfryd, ac yna ymlaen i\u2019r Eglwys Gadeiriol ganoloesol odidog a Llys yr Esgob."}, {"text_idx": "#000039", "text": "Dilynwch y dolenni i ddarganfod mwy am daith gerdded fer hanesyddol o amgylch Dinas Tyddewi, teithiau byr o amgylch Dinas Tyddewi (Meidr Dywyll/Carn Warpool), taith fer 3 milltir o amgylch Dinas Tyddewi a thaith fer Tyddewi/Porth Clais."}, {"text_idx": "#000040", "text": "Dilynwch y ddolen i ddarganfod mwy am chwedl genedigaeth Dewi Sant."}, {"text_idx": "#000042", "text": "Un o\u2019r ffyrdd gorau o weld yr arfordir godidog yw ar Lwybr Arfordir Sir Benfro sy\u2019n ymestyn 186 milltir ar hyd lan y mo\u0302r. Manteisiwch ar un o\u2019n bysiau arfordirol \u2013 y Gwibiwr Celtaidd i deithio yna ac yn o\u0302l."}, {"text_idx": "#000043", "text": "Traeth tywodlyd euraidd, milltir o hyd sy\u2019n wynebu\u2019r gorllewin. Yn o\u0302l y farn gyffredinol, dyma un o\u2019r traethau gorau yn y wlad. Yng nghysgod Ynys Dewi, mae\u2019r Porth Mawr yn llecyn perffaith ar gyfer syrffwyr egni\u0308ol neu ar gyfer ymdrochi yn y mo\u0302r. Pan fo\u2019r llanw\u2019n isel iawn, gellir gweld olion coedwig hynafol, sy\u2019n cynnwys llawer o goed bedw, pinwydd, cyll a derw. Mae llefydd parcio wrth ymyl y traeth ac mae achubwyr bywyd ar ddyletswydd yn ystod misoedd yr haf."}, {"text_idx": "#000044", "text": "I weld y golygfeydd godidog, gall cerddwyr profiadol grwydro i gopa Carn Llidi (595 troedfedd; 181m) \u2013 un o\u2019r bryniau gorau yn Sir Benfro. O\u2019r fan hon gallwch weld cromlin arfordir ysgubol Sir Benfro ac ar ddiwrnod clir gellir hyd yn oed gweld Bryniau Wicklow yn Iwerddon. Ar eich taith yna, mae\u2019n werth ymweld a\u0302 siambr gladdu 5000 mlwydd oed Carreg Coetan Arthur, gyda\u2019r gromlech 8 troedfedd o uchder."}, {"text_idx": "#000045", "text": "Dilynwch y dolenni i ddarganfod mwy am daith gerdded hanner dydd o amgylch Penmaendewi a Charn Llidi a daith fer o amglych Penmaendewi a Charn Llidi."}, {"text_idx": "#000047", "text": "Yng nghanol y 1990au prynodd Awdurdod y Parc Cenedlaethol y rhan fwyaf o\u2019r maes awyr segur gan ddechrau gweithio ar brosiect tirlunio mawr i adfer ac ail-greu cynefinoedd bywyd gwyllt fel bod y cyhoedd yn gallu mynd yno i fwynhau. Bellach mae gweddill y maes awyr yn dir amaethyddol."}, {"text_idx": "#000048", "text": "Dilynwch y dolenni i ddarganfod mwy am lwybr mynediad hawdd ar Faes Awyr Tyddewi a thaith gerdded fer ar Faes Awyr Tyddewi."}]